बिना अनुमति विदेश यात्रा करने वाले एसटीपी माथुर के खिलाफ रिपोर्ट भेजेगा जेडीए
झंवर में सरकारी जमीन पर अतिक्रमण तुरंत हटाएं : बिस्सा
जनसुनवाईके दौरान बिस्सा ने झंवर गांव में सरकारी जमीन पर अतिक्रमण की शिकायत पर तहसीलदार को तुरंत हटाने को कहा। साथ ही प्रतापनगर के एफ सेक्टर पार्क में करवाए गए निर्माण कार्य में कमियां मिलने पर इसकी गुणवत्ता की जांच कराने के आदेश दिए गए। संपर्क के अधिकतर मामलों में कार्रवाई प्रक्रियाधीन है। ऐसे प्रकरणों के संबंध में आयुक्त ने यह निर्देश प्रदान किए कि संबंधित परिवादियों को कार्य की प्रगति की रिपोर्ट फोटो भिजवाई जाए। आयुक्त ने अधिकारियों से कहा कि जो प्रकरण प्राधिकरण से संबंधित नहीं हैं, उनसे संबंधित अधिकारी को सूचित कर निस्तारण करें।
जेडीए में संपर्क पोर्टल में दर्ज प्रकरणों की आयुक्त बिस्सा ने जनसुनवाई की।
इन्फ्रा रिपोर्टर | जोधपुर
जोधपुरविकास प्राधिकरण (जेडीए) में गुरुवार को राजस्थान संपर्क पोर्टल में दर्ज प्रकरणों की आयुक्त दुर्गेश कुमार बिस्सा ने जनसुनवाई की। कुल 35 प्रकरणों में से 12 का निस्तारण किया गया जबकि शेष 23 में अंतरित रिपोर्ट मिल चुकी है। इनका निस्तारण भी अगली सुनवाई से पहले किया जाएगा। बिस्सा ने बताया कि जेडीए निदेशक (प्लानिंग) रह चुके एसटीपी अनिल माथुर ने वर्ष 2016 में बिना अनुमति दस दिन की विदेश यात्रा की थी। इमिग्रेशन से इसकी अधिकारिक जानकारी मिलने के बाद जेडीए इसकी तथ्यात्मक रिपोर्ट तैयार कर नगरीय विकास विभाग को भेजेगा।
hin_Deva hin_Deva hin_Deva hin_Deva bho_Deva hin_Deva